GOLD กำไรปี 58 สวยหรู เติบโต 81% ใจดีแจกปันผล 0.05 บ./หุ้น
GOLD กำไรปี 58 สวยหรู เติบโต 81% มาที่ 661.47 ลบ. จากปีก่อนมีกำไร 365.79 ลบ. หลังรายได้การขายอสังหาฯพุ่ง ใจดีแจกปันผล 0.05 บ./หุ้น XD 8 มี.ค.59 กำหนดจ่ายปันผล 17 พ.ค.นี้
25 ก.พ. 2559

บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 661.47 ล้านบาท หรือมีกำไรสุทธิ 0.4038 บาทต่อหุ้น เพิ่มขึ้น 81% จากช่วงเดียวกันของปีก่อนที่มีกำไรสุทธิ 365.79ล้านบาท หรือมีกำไรสุทธิ 0.2376 บาทต่อหุ้น
โดยผลการดำเนินงานในช่วงดังกล่าวเพิ่มขึ้นเนื่องจาก บริษัทมีรายได้รวมสาหรับปี 2558 จำนวน 8,592.08 ล้านบาท เพิ่มขึ้นจากปีก่อนเป็นจำนวน 4,147.23 ล้านบาท โดยเป็นการเพิ่มขึ้นจากการรับรู้รายได้จากการขายอสังหาริมทรัพย์เป็นจำนวน 4,232.95 ล้านบาท 
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.05 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 8 มี.ค. 2559 และกำหนดจ่ายเงินปันผลในวันที่ 17 พ.ค. 2559